ananddey/assamese-wiki-corpus huggingface dataset:
৮ আগষ্ট

এইদিনত ঘটা কেইটামান উল্লেখযোগ্য ঘটনা-

ঘটনাৱলী

১৫০৯ - বিজয় নগৰৰ সম্ৰাট হিচাপে মহাৰাজ কৃষ্ণদেৱ ৰয়ৰ ৰাজ অভিশেষ।
১৮১৫ - ৱাৰ্টালু যুদ্ধত পৰাজিত আৰু বন্দী নেপোলিয়ন বোনাৰ্পাটক ছেণ্ট হেলেনা দ্বীপলৈ নিৰ্বাসন দিয়া হৈছিল।
১৯৪২ - ভাৰতীয় জাতীয় কংগ্ৰেছৰ দ্বাৰা ভাৰত ত্যাগ আন্দোলন আৰম্ভ কৰা হৈছিল।
১৯৫৫ - পাৰমাণৱিক শক্তিৰ শান্তিপূৰ্ণ ব্যৱহাৰ সম্পৰ্কে আলোচনাৰ বাবে জেনভাত এখন আন্তৰ্জাতিক সন্মিলন আৰম্ভ হয়। এই সন্মিলনত প্ৰায় ৭২খন দেশৰ ১,২০০ বিজ্ঞানীয়ে অংশগ্ৰহণ কৰে।
১৯৭৭ - ভাৰত চৰকাৰৰ অসামৰিক সন্মান ভাৰতৰত্ন আৰু পদ্ম সন্মান প্ৰদান অনিৰ্দিষ্ট কাললৈ বন্ধ কৰা হৈছিল।
১৯৮৫ - ট্ৰম্বেত ভাৰতৰ সৰ্ববৃহৎ গৱেষণাকেন্দ্ৰ নিউক্লিয় ৰিয়েক্টৰ ‘ধ্ৰুৱ’ কাৰ্যক্ষম কৰা হৈছিল।

জন্ম

১৮৬৫ - অবলা বসু, ভাৰতীয় সামাজিক কৰ্মী।
১৯০২ - পল এদ্ৰিয়েন মৰিছ ডিৰাক, 'কোৱাণ্টাম ইলেক্ট্ৰ'ডাইনেমিকছ'ৰ বাবে জনাজাত নোবেল বিজয়ী ইংৰাজ তাত্ত্বিক পদাৰ্থবিজ্ঞানী।
১৯০৪ - ত্ৰিভুবন নাৰায়ণ সিং, উত্তৰ প্ৰদেশৰ প্ৰাক্তন মুখ্যমন্ত্ৰী ।
১৯০৮ - সিদ্ধেশ্বৰী দেৱী, শাস্ত্ৰীয় সংগীতৰ গায়িকা।
১৯১৪ - সৰলা ঠকৰাল, প্ৰথম ভাৰতীয় মহিলা বৈমানিক।
১৯৩১ - ছাৰ ৰ'জাৰ পেনৰ'জ, ইংৰাজ গাণিতিক পদাৰ্থবিদ।
১৯৩৪ - সুদক্ষিণা শৰ্মা, অসমৰ এগৰাকী খ্যাতনামা গায়িকা।
১৯৪০ - দিলীপ ছাৰদেশাই, ভাৰতীয় ক্ৰিকেটাৰ।
১৯৪২ - শ্বেৰ চৌধুৰী, অসমৰ সংগীত পৰিচালক, চলচ্চিত্ৰ নিৰ্মাতা, আলোকচিত্ৰ শিল্পী আৰু চিত্ৰকৰ।
১৯৪৮ - কপিল ছিব্বাল, ভাৰতৰ এগৰাকী ৰাজনীতিবিদ।
১৯৫৫ - ইলিয়াছ আলি, অসমৰ এগৰাকী শল্য চিকিৎসক।
১৯৬২ - দেৱশ্ৰী ৰায়, ভাৰতীয় বঙালী অভিনেত্ৰী, নৃত্যশিল্পী।
১৯৯৪ - সাইখোম মীৰাবাই চানু, ভাৰতীয় ভাৰোত্তোলক।
১৯৮১ - ৰ'জাৰ ফেডেৰাৰ, টেনিছৰ ২০টা গ্ৰেণ্ড শ্লেম জিকা প্ৰথম টেনিছ খেলুৱৈ।

মৃত্যু

১৮২৭ - জৰ্জ কানিং, ইংলেণ্ডৰ প্ৰাক্তন প্ৰধানমন্ত্ৰী।
১৯৪৮ - ইয়েল্লাপ্ৰগডা চুব্বাৰাও, কোষত এ টি পি অনু শক্তিৰ উৎস হিচাপে আৱিষ্কাৰ আৰু কেন্সাৰ নিৰাময়ৰ মেথ'ট্ৰেক্সজিৰ আৱিষ্কাৰ কৰা ভাৰতীয় জৈৱ-ৰসায়ন বিজ্ঞানী।
২০০০ - এছ নিজলিংগপ্পা, ভাৰতৰ এগৰাকী ৰাজনীতিবিদ।
২০০৬ - চন্দ্ৰপ্ৰসাদ শ‍ইকীয়া, অসমীয়া সাহিত্য জগতৰ ‘‘মহাৰথী’’ সাহিত্য অকাডেমি বিজয়ী সাহিত্যিক।

দিৱস

আন্তৰ্জাতিক মেকুৰি দিৱস।

বাহ্যিক সংযোগ

বিবিচি: এই দিনত ঘটা কেইটামান উল্লেখযোগ্য ঘটনা

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন
ফাৰাও

ফাৰাও হৈছে প্ৰাৰ্থনা শইকীয়াৰ দ্বাৰা ৰচিত তৃতীয়খন উপন্যাস। এই পাঠৰ এক সহপাঠীৰ কথাত,ফাৰাও-'এক গভীৰ বিক্ষিপ্ত স্বগতোক্তি,যি মূলতঃ বিশেষ একো নকয়।ফাৰাওৱে উত্তৰ নিবিচৰাকৈ প্ৰশ্নবোৰক প্ৰশ্নকৰে,আকাৰবোৰ ভাঙে। ই বিশেষ একো নোকোৱাকৈ প্ৰায় সকলো কয়।ফাৰাও সেইজন কথক যি এক বন্য কথকতাৰে বৰণবোৰক মুকলি কৰে বৰণৰ পৰা,ইতিহাসক ইতিহাসৰ পৰা কাহিনীক কাহিনীৰ পৰা।উপন্যাসখন প্ৰথম প্ৰকাশ পাইছিল ২০২২ চনৰ নৱেম্বৰ মাহত।

উদ্ধৃতিসমূহ

মানুহৰ মানৱীয় পৰিৱেশ আৰু মানৱীয় বোধৰ পৰা আহৰিয়ে বা ক'ত?প্ৰতিপল সংঘৰ্ষ, যুদ্ধ আৰু সংঘাতৰ মাজত থাকি,ইতিহাসৰ কঠিন চফৰৰ মাজেৰে,বহু হাজাৰ বছৰৰ সংঘাতত বিপৰ্যস্ত হৈয়ো,মানুহে পোৱা নাই অভিপ্ৰায় ফলাফল। মানুহৰ দুখ-কষ্ট,শোষণ-তোষণ,অৱদানৰ দৰে(অ)মানৱীয় আচৰণৰ/মানৱসৃষ্ট পৰিৱেশৰ উত্তৰ ক'ত?....শ্ৰেণী সংঘাতৰ অবিহনে পাব পাৰি জানো এই অভিষ্ট ফল-শোষণ-তোষণ,অৱদানৰ পৰা মুক্তি?(অ)মানৱীয় পুঁজি-ভঁৰাল-সংগ্ৰহৰ আকাংক্ষাই জানো ভঁহাই তোলা নাই এই (অ)মানৱীয় পৰিৱেশ?বেছিবোৰ মানুহ কম- কিছু মানুহৰ দাস হ'ব ধৰিছে।এমুঠি মানুহৰ পুঞ্জীভূত পূঁজিয়ে চলাব ধৰিছে ৰাষ্ট্ৰ।
'নাই নাই। ই নিৰ্ঘাত সঁচা কথা।সময়ৰ লগে লগে সলনি হোৱা এই পৃথিৱীৰ ৰং-ৰূপ কথনৰ,নতুনকৈ ইতিহাসৰ লিখনৰ প্ৰয়োজনীয়তা আহি পৰিছে।প্ৰয়োজন হৈ পৰিছে আজি অতদিনে বঞ্চিত হৈ থকাসকলক ইতিহাসৰ পাতত সন্নিবিষ্ট কৰাৰ।তোমালোকৰ সৈতে হোৱা আমাৰ শেষ সাক্ষাতত আমি এটা কথা মৰ্মে মৰ্মে উপলব্ধি কৰিলোঁ যে আমি ঐতিহাসিকভাৱে এক বঞ্চনাৰ ইতিহাস লিখাৰ অলংঘনীয় অপৰাধ কৰাৰ দোষত অপৰাধী।শোষণ আৰু শোষিতৰ বুৰঞ্জী নিলিখাকৈ ইতিহাসৰ পাঠ সম্পূৰ্ণ হ'ব নোৱাৰে।হোৱা উচিত নহয়।'সেই গাঁত-গঁড়ালৰ কথাটোত ৰণৰ দৰে তই এটাক লৈ অহা ডাঙাৰ মইটি আহিল খটখট ৰাস্তাৰে আৰু এই নুশুনা-নুবুজা কথাবোৰকে ক'বলৈ ধৰিলে।
বৰষুণে আঁকিব পাৰেনে প্ৰাগৈতিহাসিক ছবি,বৰষুণে লিখিব পাৰেনে এখন ঠাইৰ ইতিহাস;বৰষুণে ক'ব পাৰেনে কথা?ক'ব পাৰেনে কাহিনী? ইতিহাসৰ কাহিনী? কাহিনীৰ ইতিহাস?বৰষুণমুখৰ সেই ৰাতি,সেই দোকমোকালি নালিয়া হালোৱাই পতা লাঙিজালত লাগি উঠা অচিন বৰণৰ মাছটো দেখি ভাৱ হ'ল বৰষুণে বৰণ বুলাবও জানে।বৰষুণ এক কলাকাৰী কাৰিকৰ যি পৃথিৱীলৈ আনিব পাৰে নতুন বৰণ।আঁকিব পাৰে সজল ছবি,ক'ব পাৰে কথা। কথাই কোৱা কাহিনী।কাহিনী ছবি,ছবিৰ কাহিনী।বৰষুণে লিখিব পাৰে ইতিহাস।ইতিহাসৰ কাহিনী নাইবা কাহিনীৰ ইতিহাস।
সময় ঘূৰি আহেনে? সময় ঘূৰি আহিব পাৰেনে?সময়ৰ সৈতে আমি ঘূৰি ঘূৰি ঘূৰি আহি একেটা সময়তে আহি পাবহি পাৰোনে?আমি ঘূৰি আহিব পাৰোঁনে?আমি যদি ঘূৰি আহিব পাৰোঁ,আমি যদি ঘূৰি ঘূৰি ঘূৰি আহি পাৰ হৈ অহা কোনো সময়ত আহি উপৱিষ্ট হ'ব পাৰোঁ, তেনেহলে ইতিহাসৰ অস্তিত্ব কি?থাকিবনে ইতিহাসৰ অস্তিত্ব?ইতিহাস কি?সময়ৰ লেখন?সময় কি?বিশ্বব্ৰহ্মাণ্ডৰ এক মাত্ৰা?ব্ৰহ্মাণ্ড কি?সময়-বস্তুৰ মাত্ৰাত সংস্থাপিত এক সত্য?এক ধ্ৰুৱ সত্য,পদাৰ্থৰ দীৰ্ঘ,প্ৰস্থ,গভীৰতা আৰু সময়ৰ মাত্ৰাত প্ৰতিক্ষণে স্থিৰ হৈ,বাহাল হৈ থকা এক আমোঘ সত্য?কোনো এক মাত্ৰাৰ বিচ্ছুৰণেই দেখোন আনিব পাৰে অলংঘনীয় পৰিৱৰ্তন!তেনেহলে ব্ৰহ্মাণ্ড জানো ধ্ৰুৱ সত্য?সত্য কি?ব্ৰহ্মাণ্ডৰ অনেক মাত্ৰাৰ বিচ্ছুৰণে আনিব পৰা পৰিৱৰ্তন?পৰিৱৰ্তনৰ সম্ভাৱনা?সম্ভাৱনা কি এক আমোঘ সত্য?হয়! হয়! সম্ভাৱনা দেখোন এক অপৰিমেয় সত্য!সময় মাত্ৰাৰ স্থিৰতাও দেখোন এক সম্ভাৱনা!এক সত্য!হয়!হয়!সময় মাত্ৰাৰ স্থিৰতাও এক সম্ভাৱনা আৰু এতেকেই এই স্থিৰ ক্ষণবোৰৰ সম্ভাৱনাও এক সত্য!

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:উপন্যাস
শ্ৰেণী:অসমীয়া উপন্যাস
মডাৰ্ন প'য়েট্ৰী ইন ট্ৰেন্সলেশ্যন

মডাৰ্ন প'য়েট্ৰী ইন ট্ৰেন্সলেশ্যন (ইংৰাজী: Modern Poetry in Translation) ইংলেণ্ডৰপৰা প্ৰকাশিত এখন কবিতাৰ আলোচনী। চাৰিমহীয়া আলোচনীখন মুদ্ৰিত আৰু অনলাইন দুয়োটা ৰূপতে উপলব্ধ। আলোচনীখনত সমসাময়িক বিশ্বৰ বিভিন্ন ভাষাৰ কবিতা ইংৰাজী অনুবাদত প্ৰকাশ পায়। ১৯৬৫ চনত টেড হিউজ আৰু ডেনিয়েল ৱেইছবৰ্টে আলোচনীখন আৰম্ভ কৰিছিল। আলোচনীখন ১৯৯২ চনত কিংছ কলেজ লণ্ডনৰ পৰা নতুনকৈ প্ৰকাশ পায়। ২০০৩ চনলৈকে কিংছ কলেজৰপৰা আলোচনীখন প্ৰকাশ পায়।

বিৱৰণ

আলোচনীখনৰ প্ৰথম সংখ্যাটো স্মৰণীয় আছিল। এই সংখ্যাটোত সম্পাদক হিউজ আৰু ৱেইছবৰ্টে পশ্চিমৰ সাহিত্য জগতত পূৰ্বতে অপৰিচিত কিছু লেখকক পৰিচয় কৰাই দিছিল, যাৰ ভিতৰত মিৰোশ্লাভ হোলুব, য়েহুদা আমিখাই, আইভান লাইলিক, চেচোৱা মিলোজ, ভাস্কো পপা, আণ্ড্ৰেই ৱজনেছেনস্কি অন্যতম আছিল।

তথ্যসূত্ৰ

শ্ৰেণী:ইংৰাজী আলোচনী
শ্ৰেণী:কবিতা
প্ৰ'ন' (শ্ৰুতিকথা)

প্ৰ'ন' (প্ৰাচীন গ্ৰীক: Προνόη, ইংৰাজী: Pronoe; আক্ষৰিক অৰ্থ: 'পূৰ্বচিন্তা') গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

প্ৰ'ন' গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত প্ৰ'ন'ও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
জেচমিন আক্তাৰ

জেচমিন আক্তাৰ বাংলাদেশৰ নয়াপাৰা শৰণাৰ্থী শিবিৰত জন্মগ্ৰহণ কৰা এগৰাকী ৰোহিংগীয়া ক্ৰিকেটাৰ।

পটভূমি

২০০১ চনত জেচমিন আক্তাৰ জন্ম হৈছিল,। এই শিবিৰ টো সকলো শিবিৰৰ ভিতৰত ডাঙৰ আছিল য’ত ম্যানমাৰৰ গণহত্যা আৰু নৃশংস নিৰ্যাতন সন্মুখীন হোৱা মুঠ এক মিলিয়নতকৈ অধিক ৰোহিংগীয়া লোকে পলায়ন কৰি আহি আশ্ৰয় লবলৈ বাধ্য হৈছিল। জন্মৰ ঠিক পিছতেই তেওঁৰ পিতৃৰ মৃত্যু হয় আৰু মাকৰ আৰু চাৰিটা সন্তান জন্ম হয়। এই সুযোগক তেওঁ ‘সুৰংগৰ শেষৰ পোহৰ’ বুলি ব্ৰিটেইনৰ সংসদত অনুষ্ঠিত হোৱা এক সংশ্লিষ্ট অনুষ্ঠানত ব্যক্ত কৰিছিল।মেচখন অতি ৰোমাঞ্চকৰ আছিল, আৰু আক্তাৰৰ দলটো অন্তিম অ’ভাৰত অতি সামান্য ব্যৱধানত পৰাজিত হৈছিল।

লৰ্ডছ ক্ৰিকেট খেলপথাৰৰ ষ্টুৱাৰ্ড টেড ক্লাৰ্কেে নতুন যুৱ আন্তঃৰাষ্ট্ৰীয় প্ৰতিভাক খেলখনত স্বাগতম জনাইছিল।

তথ্য সূত্ৰ
টি পি ৰাজলক্ষ্মী

তিৰুভায়ৰু পঞ্চপাকেছা ৰাজলক্ষ্মী (; ১১ নৱেম্বৰ ১৯১১ – ১৯৬৪) এগৰাকী ভাৰতীয় অভিনেত্ৰী, দক্ষিণ ভাৰতৰ প্ৰথম মহিলা পৰিচালক, চলচ্চিত্ৰ নিৰ্মাতা, গায়িকা, প্ৰযোজক আৰু সমাজ সংস্কাৰক, যাক মৰমত "চিনেমা ৰাণী টি.পি.আৰ" নামেৰে সম্বোধন কৰা হয়। তেওঁ প্ৰথম তামিল আৰু তেলেগু চলচ্চিত্ৰৰ নায়িকা, প্ৰথম দক্ষিণ ভাৰতীয় মহিলা পৰিচালক, চিত্ৰনাট্য লেখিকা, গায়িকা, সংগীত পৰিচালক আৰু প্ৰযোজক। তেওঁ দ্ৰাবিড় আন্দোলনৰ সমৰ্থক আছিল আৰু দ্ৰাবিড় নেতাসকলৰ লগত ওতঃপ্ৰোত সম্পৰ্ক আছিল।

তেওঁৰ কৃতি মিছ কমলা আছিল এখন বৈপ্লৱিক ছবি, যিয়ে সমাজলৈ নাৰী সমতাৰ এক শক্তিশালী বাৰ্তা প্ৰেৰণ কৰিছিল। এগৰাকী মহিলা চলচ্চিত্ৰ পৰিচালকৰ পৰিচালনাত এইখনেই আছিল প্ৰথমখন তামিল পূৰ্ণদৈৰ্ঘ্য ছবি। এই ছবিখনে ৰাজলক্ষ্মীক দক্ষিণ ভাৰতৰ প্ৰথমগৰাকী আৰু সমগ্ৰ ভাৰতৰ দ্বিতীয় গৰাকী মহিলা পৰিচালক স্থান দিছিল। ছবিখনৰ প্ৰযোজনা আৰু পৰিচালনাৰ উপৰিও ছবিখনৰ ৰচনা, সংগীত আৰু সম্পাদনা তেওঁৰে আছিল।

ৰাজলক্ষ্মী দক্ষিণ ভাৰতীয় চলচ্চিত্ৰ প্ৰথম নায়িকা আছিল, যাক লৈ তেওঁৰ প্ৰশংসকসকলে ৰচিগৰ মনৰাম নামেৰ অনুৰাগী সংঘ গঠন কৰিছিল।

১৯৬৪ চনত ৰাজালক্ষ্মীক কলাইমামণি বঁটা প্ৰদান কৰা হয়।

তথ্য সংগ্ৰহ

বাহ্যিক সংযোগ

– a song from the film Paranjothi (1945)
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:চলচ্চিত্ৰ পৰিচালক
উভয় ভাৰতী

উভয় ভাৰতী (ইংৰাজী: Ubhaya Bharati) আছিল অষ্টম শতিকাৰ ভাৰতৰ মিথিলা অঞ্চলৰ এগৰাকী ভাৰতীয় মহিলা পণ্ডিত আৰু দাৰ্শনিক। তেওঁ মীমাংসা পণ্ডিত মণ্ডন মিশ্ৰৰ পত্নী আছিল। তেওঁ মণ্ডন মিশ্ৰ আৰু আদি শংকৰাচাৰ্য নামৰ দুই বিশিষ্ট পণ্ডিতৰ মাজত হোৱা দাৰ্শনিক তৰ্কৰ বিচাৰক হিচাপে কাম কৰিছিল।

প্ৰাৰম্ভিক জীৱন

উভয় ভাৰতীৰ জন্ম ভাৰতৰ মিথিলা অঞ্চলৰ ‘ভাটপুৰা’ গাঁৱৰ এটা মৈথিল ব্ৰাহ্মণ পৰিয়ালত হৈছিল। তেওঁৰ পিতৃ এগৰাকী ‘জ্যোতিষাচাৰ্য’ আছিল। তেওঁ নিজৰ পিতৃৰ তত্ত্বাৱধানতে ঘৰতে প্ৰাথমিক শিক্ষা লাভ কৰিছিল। সৰু কালতেই তেওঁ সংস্কৃত সাহিত্যত পাৰদৰ্শিতা লাভ কৰিছিল। কিংবদন্তি অনুসৰি, উভয় ভাৰতীক হিন্দু ধৰ্মৰ দেৱী সৰস্বতীৰ অৱতাৰ বুলি বিশ্বাস কৰা হয়। ‘শংকৰ দিগ্বিজয়’ গ্ৰন্থত এটা কাহিনী আছে যে এসময়ত বৈদিক ঋষি দুৰ্বাসাৰ বৈদিক মন্ত্ৰ উচ্চাৰণ কৰোঁতে জিভা পিছলি গৈছিল। তাকে দেখি দেৱী সৰস্বতীয়ে হাঁহিছিল। ইয়াতে ঋষি দুৰ্বাসা ক্ৰোধিত হৈ তেওঁক পৃথিৱীত মানৱী ৰূপত জন্ম ল’বলৈ অভিশাপ দিছিল।

পৰৱৰ্তী জীৱন

কিছুমান সাহিত্যিক উৎস অনুসৰি, উভয় ভাৰতী কুমাৰিল ভট্টৰ 'ভগ্নী' (ভনীয়েক বা ভাগিনীয়েক) আছিল বুলি কোৱা হয়। মণ্ডন মিশ্ৰই ছাত্ৰ অৱস্থাত মীমাংসা শাস্ত্ৰৰ প্ৰখ্যাত শিক্ষক কুমাৰিল ভট্টৰ ওচৰত শিক্ষা লাভ কৰিবলৈ 'ভাটপুৰা' গাঁৱলৈ আহিছিল। ভাটপূৰা গাঁৱত 'কুমাৰিল ভট্ট ডিহ' নামৰ এখন ঐতিহাসিক স্থান আছে, য'ত মণ্ডন মিশ্ৰই তেওঁৰ আচাৰ্য কুমাৰিল ভট্টৰপৰা মীমাংসা শাস্ত্ৰ শিকিছিল। মণ্ডন মিশ্ৰৰ শিক্ষা সমাপ্ত হোৱাৰ পিছত কুমাৰিল ভট্টই তেওঁৰ শিষ্য মণ্ডন মিশ্ৰৰ সৈতে উভয় ভাৰতীৰ বিবাহৰ প্ৰস্তাৱ আগবঢ়াইছিল বুলি কোৱা হয়। মণ্ডন মিশ্ৰ, উভয় ভাৰতী আৰু তেওঁৰ পিতৃৰ মাজত এই প্ৰস্তাৱত সন্মতি হোৱাৰ পিছত বিহাৰৰ মিথিলা অঞ্চলৰ সহৰসা জিলাৰ মহিষী গাঁৱৰ মীমাংসা পণ্ডিত মণ্ডন মিশ্ৰৰ সৈতে উভয় ভাৰতী বিবাহপাশত আবদ্ধ হয়।

আদি শংকৰাচাৰ্য আৰু মণ্ডন মিশ্ৰৰ শাস্ত্ৰাৰ্থ

কুমাৰিল ভট্টই আদি শংকৰাচাৰ্যক তেওঁৰ শিষ্য মণ্ডন মিশ্ৰৰ আশ্ৰমলৈ যাবলৈ নিৰ্দেশ দিছিল যাতে অদ্বৈত বেদান্তৰ ওপৰত কৰা কামসমূহ প্ৰমাণ আৰু প্ৰতিষ্ঠা কৰিবলৈ তেওঁৰ সৈতে এক দাৰ্শনিক তৰ্কত লিপ্ত হ'ব পাৰে। তাৰ পিছত আদি শংকৰাচাৰ্যই মিথিলা অঞ্চলৰ মহিষী গাঁৱত উপস্থিত হয় য'ত মণ্ডন মিশ্ৰই বাস কৰিছিল। মণ্ডন মিশ্ৰই পত্নী উভয় ভাৰতীৰ সৈতে বাস কৰা সেই ঐতিহাসিক স্থানখন বৰ্তমান ‘মণ্ডন ভাৰতী ধাম’ নামেৰে জনাজাত। তাত আদি শংকৰাচাৰ্যই মণ্ডন মিশ্ৰক তেওঁলোকৰ মাজত এক দাৰ্শনিক তৰ্কৰ বাবে অনুৰোধ জনায়।

কিছুমান পণ্ডিতৰ মতে, আদি শংকৰাচাৰ্যক শ্ৰেষ্ঠ পণ্ডিত হিচাপে গ্ৰহণ কৰাৰ পাছত উভয় ভাৰতীয়ে পৃথিৱীত নিজৰ ভৌতিক দেহ ত্যাগ কৰি নিজৰ মূল লক্ষ্যস্থান 'ব্ৰহ্মলোক'লৈ গমন কৰে। তেওঁৰ স্বামী মণ্ডন মিশ্ৰই সুৰেশ্বৰ নাম লৈ গুৰু আদি শংকৰাচাৰ্যৰ শিষ্য হয়। দক্ষিণ ভাৰতত মণ্ডন মিশ্ৰক সুৰেশ্বৰ নামেৰে জনা যায়।

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:শিক্ষাবিদ
লাভলি প্ৰফেচনেল ইউনিভাৰচিটি

লাভলি প্ৰফেচনেল ইউনিভাৰচিটি এখন বেচৰকাৰি আৰু অৰ্ধ আবাসিক বিশ্ববিদ্যালয়। লাভলি প্ৰফেচনেল ইউনিভাৰচিটিয়ে ভাৰতৰ ভিতৰত এটি চৌহদত সৰ্বোচ্চ ছাত্ৰ-ছাত্ৰী থকা বেচৰকাৰি বিশ্ববিদ্যালয়। ইয়াৰ বৰ্তমান মাটি ১০০০ একৰ। ইয়াত ২৬খন ৰাজ্য আৰু ১৬খন দেশৰ মুঠ ২৫০০০+ ছাত্ৰ-ছাত্ৰী আছে। বিশ্ববিদ্যালয়খন বিশ্ববিদ্যালয় অনুদান আয়োগ আইনৰ ২(এফ) ১৯৫৬ৰ দ্বাৰা স্বীকৃতি প্ৰাপ্ত। ইয়াত ল'ৰা আৰু ছোৱালীৰ ববে পৃথক আবাসনৰ ব্যাৱস্থা আছে। এচি আৰু ন'ন এচিৰ ও ব্যাৱস্থা আছে। লাভলি প্ৰফেচনেল ইউনিভাৰচিটিয়ে ডক্টৰেট, স্নাতকোত্তৰ, স্নাতক আৰু ডিপ্ল'মা প্ৰ'গ্ৰামৰে নতুন নতুন প্ৰযুক্তিবিদ্যাৰে শিক্ষা দিয়ে। লাভলি প্ৰফেচনেল বিশ্ববিদ্যালয়য়ে twinning প্ৰ'গ্ৰাম আৰু আন্তৰ্জাতিক এক্সপ'জাৰ প্ৰ'গ্ৰামৰ বাবে কেবাখনো বিদেশী বিশ্ববিদ্যালয়ৰ লগত সন্নিবদ্ধ হৈছে।

ক্ৰম

CSR-GHRDCৰ ২০১১চনৰ চাৰ্ভে অনুসৰি লাভলি ফেকাল্টি অফ টেকন'লজিৰ ক্ৰম ২৯তম। ভাৰত চৰকাৰৰ কমিউনিকেচন আৰু আই.টি বিভাগৰ পৰা শ্ৰেষ্ঠ সন্মান লাভলি প্ৰফেচনেল ইউনিভাৰচিটিয়ে লাভ কৰিছে। ভাৰতৰ শ্ৰেষ্ঠ বিশ্ববিদ্যালয় মেনেজমেণ্টৰ পুৰস্কাৰ লাভলি প্ৰফেচনেল ইউনিভাৰচিটিয়ে লাভ কৰিছে।

ট্ৰাম চলোৱাৰ পৰিকল্পনা

বৈদ্যুৎ চালিত ট্ৰাম অতি সোনকালে বিশ্ববিদ্যালয়ৰ চৌহদত চলিব। বিশ্ববিদ্যালয়য়ে ইতিমধ্যে পঞ্জাব চৰকাৰৰ পৰা সেউজ সংকেত পাইছে, আৰু ই ভাৰতৰ কলিকতাৰ পিছত দ্বিতীয় ঠাই যত এই eco-friendly সেৱা আছে। ইয়াৰ আচাৰ্য অশোক কে মিট্টালে জনোৱা অনুসৰি কলিকতাৰ CTCৰ লগত আলোচনা কৰিছে আৰু ২০১৪ চনৰ ভিতৰত এই ট্ৰাম বিশ্ববিদ্যালয়ৰ চৌহদত চলিব। লগতে তেখতে জনায় যে বিশ্ববিদ্যালয়ৰ বিশাল বিদ্যায়তনত ছাত্ৰ-ছাত্ৰী আৰু কৰ্মচাৰীৰ যোগাযোগৰ ব্যাৱস্থা ভাল কৰিবলৈ এই পৰিকল্পনা হাতত লোৱা হৈছে।

শ্বপিং মল

বিশ্ববিদ্যালয়ৰ বিদ্যায়তনৰ ভিতৰত এখন শ্বপিং মল মুকলি কৰিছে। ইয়াত খাদ্য, ব্ৰেণ্ডেত আইটেম, সাজ-পোচাক, লাইফষ্টাইল নিহত, ইলেকট্ৰনিক গেজেট (মোবাইল, কম্পিউটাৰ, লেপটপ, ইত্যাদি), Opticals, ফটো ষ্টুডিও, ক্ৰীড়াসামগ্ৰী, সঙ্গীত আৰু বিনোদন, সৌন্দৰ্য পাৰ্লাৰ সংক্ৰান্ত, চেলুন, সৰ্বাধুনিক ফেশনৰ ব্ৰেণ্ডেত দোকান আদি আছে।

স্বীকৃতি আৰু অনুমোদন

তলত দিয়া স্বীকৃতি আৰু অনুমোদন লাভলি প্ৰফেচনেল ইউনিভাৰচিটিৰ আছে:
বিশ্ববিদ্যালয় অনুদান আয়োগ
ভাৰতীয় বিশ্ববিদ্যালয় সংস্থা
দূৰবৰ্তী শিক্ষা কাউন্সিল
শিক্ষকৰ শিক্ষাৰ জাতীয় কাউন্সিল
ভাৰতীয় ঔষধালয় কাউন্সিল
ভাৰতীয় ফিজিওথেৰাপিষ্ট সথহা
স্থাপত্য কাউন্সিল
ভাৰতীয় বাৰ কাউন্সিল
অভিযান্ত্ৰিক প্ৰতিষ্ঠান

দূৰৱৰ্তী শিক্ষা

এল.পি.ইউ য়ে সমগ্ৰ ভাৰতত দূৰবৰ্তী শিক্ষা প্ৰৱৰ্তন কৰিছে যিটো এল.পি.ইউ ৰ পৰিচালকবৰ্গই পৰিচালনা কৰে। এল.পি.ইউ ৰ দূৰবৰ্তী শিক্ষা দূৰবৰ্তী শিক্ষা কাউন্সিলৰ স্বীকৃতি প্ৰাপ্ত।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ শৈক্ষিক প্ৰতিষ্ঠান
কাৰাগাৰৰ চিঠি আৰু পোন্ধৰ আগষ্ট

কাৰাগাৰৰ চিঠি আৰু পোন্ধৰ আগষ্ট গ্ৰন্থখনৰ লেখক মৌলানা তৈয়বউল্লা৷ গ্ৰন্থখনত লেখকে ১৯৪১ চনৰ যুদ্ধ-বিৰোধী সত্যাগ্ৰহত বৰভেটা জেলৰপৰা নিজৰ সন্তানলৈ লিখা ৫০ খন চিঠিৰ একত্ৰ সংকলন কৰা হৈছে৷ গ্ৰন্থখনত সন্নিৱিষ্ট চিঠিখিনি লেখকে ১৯৪২ চনৰপৰা ১৯৪৫ চনৰ ভিতৰত লিখা যদিও গ্ৰন্থৰূপত চিঠিখিনি প্ৰকাশ হয় ১৯৬২ চনত৷ গ্ৰন্থখনৰ নাম পূৰ্বতে ‘কাৰাগাৰৰ চিঠি আৰু ১৫ আগষ্ট’ হিচাপে ৰখা হৈছিল আৰু জেলৰপৰা আহি পৰৱৰ্তী সময়ত লিখা পাঁচখন চিঠিও এইখন গ্ৰন্থত সন্নিৱিষ্ট হৈছে৷

বিষয়বস্তু

কাৰাগাৰৰ চিঠিত সন্নিৱিষ্ট চিঠিখিনি তৈয়বউল্লাৰ আত্মজীৱনীমূলক লেখাৰে সমৃদ্ধ৷ নিজৰ জন্মৰপৰা আৰম্ভ কৰি শৈশৱ, কৈশোৰ, যৌৱনৰ প্ৰতিটো সময়ৰে গুৰুত্বপূৰ্ণ কথা-বাৰ্তা, স্মৰণীয় মুহূৰ্তবোৰ, নিজৰ সামাজিক আৰু ৰাজনৈতিক উত্তৰণৰ প্ৰসংগবোৰ চিঠিৰ মাজেৰে লিখিছে৷ ‘কাৰাগাৰৰ চিঠি’ত বৃটিছ শাসনাধীন ভাৰতবৰ্ষ আৰু স্বাধীনতা আন্দোলনৰ সমকালীন সময়ছোৱাত ভাৰতবৰ্ষৰ ৰাজনৈতিক, সামাজিক, ধৰ্মীয় দিশৰ উত্থান-পতন সন্দৰ্ভত বিষয়ৰ বিৱৰণ আৰু বিশ্লেষণ আছে৷ ‘কাৰাগাৰৰ চিঠি’ গ্ৰন্থৰ চিঠিবোৰত লেখকে জন্মহোৱা অঞ্চলটোৰ কথা, শিক্ষাগ্ৰহণ কৰা শিক্ষা প্ৰতিষ্ঠানবোৰৰ কথা, জীৱনৰ লক্ষ্য, ১৯২১ চনৰপৰা গান্ধীৰ নেতৃত্বত আৰম্ভ হোৱা স্বাধীনতা আন্দোলনত অংশগ্ৰহণ কৰাৰ প্ৰসংগ, ৰাজনীতিত অংশগ্ৰহণ কৰি পৰৱৰ্তী সময়ত অসম কংগ্ৰেছৰ সভাপতি হোৱাৰ অন্তৰালৰ কথা, মহাত্মা গান্ধীৰ সৈতে একেলগে আন্দোলনত অংশ লোৱা, সত্যাগ্ৰহ কৰোঁতে কাৰাবৰণ কৰা, প্ৰেছিডেন্সী কলেজত পঢ়িবলৈ যোৱা, জাতীয় কাৰণত আইন-আদালতত অংশ লোৱা, কংগ্ৰেছ দলৰ জন্ম আৰু বিকাশ, জেলত থাকোতে দৈনন্দিন ঘটি থকা কাৰ্যাৱলী, জেলত লাভ কৰা শাস্তি আৰু হাস্যকৰ অভিজ্ঞতা, বঙ্গ বিচ্চেদ, মহাত্মা গান্ধী অসমলৈ অহা, সেই সময়ৰ ৰেল যাতায়াতৰ অৱস্থা, অসমত কানি বৰবিহৰ প্ৰচলন, মহাত্মা গান্ধীৰ সত্যাগ্ৰহ, দ্বিতীয় বিশ্বযুদ্ধৰ সময়ৰ সমকালীন অসমৰ ৰাজনৈতিক ক্ষেত্ৰখনৰ কথা, ভাৰতবৰ্ষত খাদী উদ্যোগৰ বিস্তাৰ, গ্ৰাম্য অৰ্থনীতিৰ বিকাশ, জাতীয় শিল্পৰ উন্নতি-অৱনতি আদি বিষয় সম্পৰ্কে উল্লেখ আছে৷ ভাৰতীয় ৰাজনীতিত মুছলমান ধৰ্মৰ ভূমিকা, মুছলীম লীগৰ গুৰুত্ব, খাদী উদ্যোগৰ প্ৰসাৰ-প্ৰচাৰ সন্দৰ্ভতো আলোচনা কৰা হৈছে৷ প্ৰাক্‌-স্বাধীনতাৰ আগৰ সময়ছোৱাৰ আৰু স্বাধীনতা লাভৰ প্ৰক্ৰিয়াটোত ভাৰতবৰ্ষ আৰু অসমৰ জনগণৰ ভূমিকা আৰু কাৰ্যাৱলী সম্পৰ্কে ‘কাৰাগাৰৰ চিঠি’ বিশদ বিৱৰণ পোৱা যায়৷ দেশে স্বাধীনতা লাভ কৰাত ভাৰতীয় জাতীয় কংগ্ৰেছ দলৰ ভূমিকা, লণ্ডনৰ দ্বিতীয় ভাৰতীয় ৰাউণ্ড টেবল কনফাৰেন্স (১৯৩১)ত মহাত্মা গান্ধীৰ ভূমিকা, সুভাষ চন্দ্ৰ বসু আৰু ত্ৰিপুৰা কংগ্ৰেছৰ ভূমিকা, জৱাহৰলাল নেহৰুৰ অসম আগমণ, কুশল কোঁৱৰৰ ফাঁচী সন্দৰ্ভতো ‘কাৰাগাৰৰ চিঠি’ত ব্যাখ্যামূলক সমালোচনা আগবঢ়োৱা হৈছে৷

তথ্য সংগ্ৰহ

শ্ৰেণী:অসমীয়া গ্ৰন্থ
এমা মেগনোলিয়া

এমা মেগনোলিয়া (ইংৰাজী: Emma Magnolia; জন্ম: ১০ এপ্ৰিল, ১৯৯২) এগৰাকী আমেৰিকান পৰ্ণগ্ৰাফিক অভিনেত্ৰী আৰু মডেল। তেওঁ এভিএন এৱাৰ্ডছ (২০২৪), পৰ্ণহাব এৱাৰ্ডছ (২০২৪), আৰু এক্সএমএ এৱাৰ্ডছ (২০২৬)ত বিজয়ী হৈছিল।

জীৱনী

মেগনোলিয়াৰ জন্ম হৈছিল ১৯৯২ চনৰ ১০ এপ্ৰিলত মিছৌৰীৰ চেন্ট লুইচত। তেওঁ আৰ্কান্‌সাছৰ এখন কলেজত অধ্যয়ন কৰিছিল, য’ত তেওঁ জীৱবিজ্ঞানত ডিগ্ৰী লাভ কৰিছিল।

স্নাতক হোৱাৰ পিছত তেওঁ এখন খেতিত কাম কৰিবলৈ আৰম্ভ কৰে। তেওঁ নিজা খেতি কৰিছিল, য’ত তেওঁ শাক-পাচলি উৎপাদন কৰি স্থানীয় বজাৰত বিক্ৰী কৰিছিল। এই সময়ছোৱাত তেওঁ পাংক ৰকৰ প্ৰতি আগ্ৰহী হৈ পৰে আৰু পাংক হাউচত বাস কৰিবলৈ আৰম্ভ কৰে, য’ত অনুদানৰ বাবে সংগীতানুষ্ঠান অনুষ্ঠিত হৈছিল। কেৰিয়াৰ আৰম্ভ কৰাৰ আগতে তেওঁ কিণ্ডাৰগাৰ্টেনত শিক্ষক হিচাপে কাম কৰিছিল।

পৰ্ণগ্ৰাফিক চলচ্চিত্ৰ কেৰিয়াৰ

মেগনোলিয়াই কভিড-১৯ মহামাৰীৰ আৰম্ভণিতে নিজৰ কেৰিয়াৰ আৰম্ভ কৰিছিল, অনলাইনত উপাৰ্জনৰ বিকল্প উপায় বিচাৰি। ২০২০ চনৰ মাৰ্চ মাহত তেওঁ OnlyFans-ত পঞ্জীয়ন কৰিছিল।

তেওঁ পৰ্ণগ্ৰাফীত যোগ দিয়াৰ অন্যতম কাৰণ হিচাপে নিজৰ প্ৰবল যৌন ইচ্ছাক উল্লেখ কৰিছিল, যিয়ে তেওঁৰ ব্যক্তিগত সম্পৰ্কত প্ৰভাৱ পেলাইছিল। তেওঁ একপত্নীত্বৰ ধাৰণাৰ সৈতে বহুদিন ধৰি সংগ্ৰাম কৰিছিল।

ব্যক্তিগত জীৱন

২০২২ চনত তেওঁ লছ এঞ্জেলছলৈ স্থানান্তৰিত হৈছিল আৰু তাতেই বাস কৰি আছে।

তেওঁ বাগিচা কাম ভাল পায় আৰু নিজা বাৰী আছে। তেওঁ দাবী কৰে যে উলংগ অৱস্থাত বাগিচাত কাম কৰিলে তেওঁৰ শৰীৰৰ আকৃতি বজাই ৰাখিবলৈ সহায় কৰে। তেওঁ ভিনটেজ কেমেৰা সংগ্ৰহ, যোগাভ্যাস, আৰু পৰিবেশ সংৰক্ষণ কাৰ্যকলাপৰ প্ৰতিও আগ্ৰহী। তেওঁ তিনিটা ভাষাত সাৱলীল।

ফৰ্বছৰ সৈতে হোৱা এটা সাক্ষাৎকাৰত তেওঁ কৈছিল যে সামাজিক মাধ্যমত সফল হ’বলৈ অনুৰাগীৰ সৈতে ব্যক্তিগতভাৱে যোগাযোগ কৰা আৰু নিজৰ আগ্ৰহসমূহ ভাগ কৰা গুৰুত্বপূৰ্ণ।

বঁটা

২০২৪ – এভিএন বঁটা – আটাইতকৈ উত্তপ্ত প্ৰাপ্তবয়স্ক নৱাগত
২০২৪ – পৰ্ণহাব বঁটা – শীৰ্ষ লেচবিয়ান পৰিবেশক
২০২৬ – এক্সএমএ বঁটা – বছৰৰ মহিলা সৃষ্টিকৰ্তা

তথ্যসূত্ৰ

বাহ্যিক সংযোগ

IMDb-ত এমা মেগনোলিয়া

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
শ্ৰেণী:লেচবিয়ান পৰ্ণগ্ৰাফিক চলচ্চিত্ৰ অভিনেত্ৰী
গান্ধাৰ (স্বৰ)

গান্ধাৰ হৈছে হিন্দুঃস্থানী আৰু কৰ্ণাটক সংগীতত সাতটা স্বৰৰ ভিতৰত তৃতীয়টো। গান্ধাৰ হৈছে গ (Ga) শব্দাংশৰ দীঘলীয়া ৰূপ।

বিশদ

নিম্নলিখিত হৈছে গান্ধাৰ আৰু ভাৰতীয় শাস্ত্ৰীয় সংগীতত ইয়াৰ গুৰুত্বৰ বিষয়ে তথ্য:
গান্ধাৰ হৈছে এটা অষ্টক বা সপ্তকৰ তৃতীয় স্বৰ।
গান্ধাৰ হৈছে ঋষভ (ৰে)ৰ তাৎক্ষণিক পৰৱৰ্তী স্বৰ।
গান্ধাৰৰ স্বৰ হৈছে কোমল আৰু শুদ্ধ।
কোৱা হয় যে ষড়জ হৈছে সেই মৌলিক স্বৰ যাৰপৰা অন্য ৬টা স্বৰৰ উৎপত্তি হয়। যেতিয়া আমি ষড়জ শব্দটো ভাঙো, তেতিয়া আমি পাওঁ, ষড় আৰু জ। ইয়াৰ অৰ্থ হৈছে ষড় হৈছে ৬ আৰু জ হৈছে মাৰাঠীত 'জন্ম দিয়া'। সেয়েহে মূলতঃ অনুবাদ হৈছে:
ষড়্ - ৬, জ - জন্ম। সেয়েহে, ই সমষ্টিগতভাৱে অন্য ৬টা স্বৰৰ জন্ম দিয়াৰ অৰ্থ।
সেয়েহে গা স্বৰটো ষড়জৰপৰা গঠিত হয়।
গান্ধাৰৰ কম্পনাংক হৈছে ৩০০ হাৰ্টজ। ৭টা স্বৰৰ কম্পনাংকও তলত দিয়া হৈছে: সা ২৪০ হাৰ্টজ, ৰে ২৭০ হাৰ্টজ, গা ৩০০ হাৰ্টজ, মা ৩২০ হাৰ্টজ, পা ৩৬০ হাৰ্টজ, ধা ৪০০ হাৰ্টজ, আৰু নি ৪৫০ হাৰ্টজ, সা ৪৮০ হাৰ্টজ (তাৰ সপ্তক) ........ (আৰু তেনেকৈয়ে চলি থাকে)।
ফলত, ৫৪০ হাৰ্টজৰ ৰেৰ (তাৰ সপ্তক) পিছত গাৰ কম্পনাংক হৈছে ৬০০ হাৰ্টজ, অৰ্থাৎ নিম্ন অষ্টকৰ গাৰ দ্বিগুণ।
গান্ধাৰৰ ২টা শ্ৰুতি আছে। পূৰ্বতে মুখ্য শ্ৰুতি, কেৱল গাৰ বাবে নহয়, অন্য সকলো স্বৰৰ বাবেও, শেষ শ্ৰুতিত আছিল, কিন্তু এতিয়া ই প্ৰথম শ্ৰুতিত ধৰা হয়।
উদাহৰণস্বৰূপ, যদি এইবোৰ গাৰ ২টা শ্ৰুতি হয়, তেন্তে,
পূৰ্বতে এইটো আছিল গাৰ মুখ্য শ্ৰুতিৰ স্থান।
^
১ ২
^
কিন্তু এতিয়া এই স্থানটো গাৰ মুখ্য শ্ৰুতি হৈছে।
ষড়জ (সা) আৰু পঞ্চম (পা)ৰ বাহিৰে অন্য সকলো স্বৰ বা হ’ব পাৰে, কিন্তু সা আৰু পা সদায় শুদ্ধ স্বৰ। সেয়েহে সা আৰু পাক অচল স্বৰ বোলা হয়, কাৰণ এই স্বৰসমূহ নিজৰ মূল স্থানৰপৰা স্থানান্তৰিত নহয়। ৰে, গা, মা, ধা, নি স্বৰসমূহক চল স্বৰ বোলা হয়, কাৰণ এই স্বৰসমূহ নিজৰ মূল স্থানৰপৰা স্থানান্তৰিত হয়।

সা, ৰে, গা, মা, পা, ধা, নি - শুদ্ধ স্বৰ

ৰে, গা, ধা, নি - কোমল স্বৰ

মা -
কাফী ঠাট, আশাৱৰী ঠাট, তোড়ী ঠাট আৰু ভৈৰৱী ঠাটৰ ৰাগসমূহত কোমল গান্ধাৰ থাকে, বাকী ঠাটসমূহত শুদ্ধ গান্ধাৰ থাকে।
যিবোৰ ৰাগত গা বাদী স্বৰ - ৰাগ কাফী, ৰাগ বাগেশ্ৰী, ৰাগ ভূপালী, ইত্যাদি। যিবোৰ ৰাগত গা সংবাদী স্বৰ - ৰাগ সোহ্নী, ইত্যাদি।
ধাৰণাগতভাৱে ক’বলৈ গ’লে, গাক গন্ধৰ্ব বোলা হয়, গন্ধৰ্ব অৰ্থাৎ তিনিজন প্ৰধান দেৱতা, ব্ৰহ্মা, বিষ্ণু আৰু শিৱ প্ৰথমে সৃষ্টি হৈছিল অৰ্থাৎ সাকাৰ ব্ৰহ্মা (সা) আৰু তাৰ পিছত এই তিনি দেৱতাই ঋষিমুনি অৰ্থাৎ ৰে সৃষ্টি কৰিছিল আৰু তাৰ পিছত গন্ধৰ্বসকলক গীত গোৱাৰ বাবে সৃষ্টি কৰা হৈছিল। গাৰ গুৰুত্ব প্ৰকাশ কৰিবলৈ গাক গন্ধৰ্বৰ সংক্ষিপ্ত ৰূপ হিচাপে গঢ়া হৈছে।
গান্ধাৰৰ উৎস হৈছে ছাগলীৰ বেবনিৰ শব্দ বুলি কোৱা হয়।
গান্ধাৰ সূৰ্য গ্ৰহৰ সৈতে সম্পৰ্কিত।
গান্ধাৰ সোণালী ৰঙৰ সৈতে সম্পৰ্কিত।

অধিক জানক

হিন্দুঃস্থানী শাস্ত্ৰীয় সংগীতৰ ৰাগৰ তালিকা
স্বৰ
ষড়জ (সা)
ঋষভ (ৰে)
মধ্যম (মা)
পঞ্চম (পা)
ধৈৱত (ধা)
নিষাদ (নি)

উল্লেখ

Category:Indian classical music
Category:Musical notation
Category:Musical scales
Category:Hindustani music terminology
Category:Carnatic music terminology
গোসাঁনীমাৰী

গোসাঁনীমাৰী (খালিছা গোসাঁনীমাৰী বুলিও জনা যায়) উত্তৰ-পূব ভাৰতৰ পশ্চিম বংগৰ কোচবিহাৰ জিলাৰ দিনহাটা মহকুমাৰ দিনহাটা প্ৰথম চিডি ব্লকৰ এখন গাঁও আৰু প্ৰত্নতাত্ত্বিক স্থান দুয়োটা। এই স্থানৰ নাম দিনহাটা মহকুমাৰ আধুনিক গ্ৰামাঞ্চ্যাত নামৰপৰা লোৱা হৈছে।

ভূগোল

স্থানংক

গোসাঁনীমাৰীৰ অৱস্থান এনেকুৱা:

এলেকাৰ আভাস

কাষৰ মানচিত্ৰখনত জিলাখনৰ পূব অংশ দেখুওৱা হৈছে। টুফানগঞ্জ মহকুমাত ৬.৯৭% জনসংখ্যা চহৰ অঞ্চলত আৰু ৯৩.০২% গ্ৰাম্য অঞ্চলত বাস কৰে। দিনহাটা মহকুমাত ৫.৯৮% জনসংখ্যা চহৰ অঞ্চলত আৰু ৯৪.০২% লোক চহৰ অঞ্চলত বাস কৰে। সমগ্ৰ জিলাখনেই প্ৰচণ্ড নদীৰ সমতল জলজ বানপানীৰ সমভূমি গঠন কৰে।

বি:দ্ৰ: কাষৰ মানচিত্ৰখনত মহকুমাসমূহৰ কিছুমান উল্লেখযোগ্য স্থান উপস্থাপন কৰা হৈছে। মানচিত্ৰত চিহ্নিত কৰা সকলো ঠাই ডাঙৰ সম্পূৰ্ণ পৰ্দাৰ মানচিত্ৰত সংযুক্ত কৰা হৈছে।

খনন

খননৰ স্থান

এই স্থানত ৰাজপাটৰ ধ্বংসাৱশেষ আছে যিয়ে কমতা ৰাজ্যৰ ৰাজধানী হিচাপে কাম কৰিছিল, প্ৰাচীন কামৰূপ আৰু ভাংগাৰ এক বৃহৎ অঞ্চল দখল কৰিছে।

খননৰ ইতিহাস

১৮০৮ চনত ড° বুকানান হেমিল্টনে টিলা আৰু ঠাইখনৰ এটা স্কেচৰ সৈতে এক প্ৰাঞ্জল বৰ্ণনা এৰি থৈ গৈছিল যিবোৰ এতিয়াও উৎকৃষ্ট প্ৰামাণ্যতাৰ তথ্য। ড° আৰ ডি বেনাৰ্জীৰ মতে পঞ্চদশ শতিকাত কামৰূপ ৰাজ্য পশ্চিম কামৰূপ আৰু বংগ চুলতানীৰ মাজত বাফাৰ হিচাপে থিয় দিছিল। তেওঁৰ মতে খেনসকলে হয়তো গোসাঁনীমাৰী নিৰ্মাণ কৰিছিল, কিন্তু এইটোও সম্ভৱ যে এই মংগোলয়ড লোকসকলে কেৱল কেইবা শতিকাৰ আগতে নিৰ্মাণ কৰা দুৰ্গৰ ধ্বংসাৱশেষহে ব্যৱহাৰ কৰিছিল। স্বাধীনতাৰ পিছত ভাৰতৰ প্ৰত্নতাত্ত্বিক জৰীপে এই স্থানৰ দায়িত্ব গ্ৰহণ কৰে।

শাসকসকল

১২৬০ চনত ই কমতাৰ শাসক সন্ধ্যাৰ ক্ষমতাৰ কেন্দ্ৰবিন্দু হৈ পৰে, যিয়ে আধুনিক অসমৰ দক্ষিণ-পূব সীমান্তৰ পৰা কছাৰীসকলৰ পৰা সঘনাই হোৱা সংঘৰ্ষৰ বাবে নিজৰ ৰাজধানী কামৰূপনগৰ (বৰ্তমানৰ উত্তৰ গুৱাহাটী)ৰ পৰা স্থানান্তৰিত কৰে। পিছলৈ ১৪৯৮ খ্ৰীষ্টাব্দলৈকে ইয়াক খেন্‌ বংশৰ হাতত আছিল, তেতিয়া গৌড়ৰ হুছেইন শ্বাহে কমতাৰ নীলাম্বৰক পৰাস্ত কৰি ক্ষমতাৰ সূত্ৰপাত ঘটায়। ষোড়শ শতিকাৰ আৰম্ভণিৰ পৰাই বিশ্ব সিংহই প্ৰতিষ্ঠা কৰা কোচ বংশই ইয়াত শাসন কৰিছিল।

সংস্কৃতি

১৬৬৫ চনত মহাৰাজ প্ৰাণ নাৰায়ণে নিৰ্মাণ কৰিছিল কমতেশ্বৰী মন্দিৰ।

জনগাঁথনি

ভাৰতৰ ২০১১ চনৰ লোকপিয়ল অনুসৰি খালিছা গোসাঁনীমাৰীৰ মুঠ জনসংখ্যা আছিল ৬,৪১০ জন। ৩,২৯৫ (৫১%) পুৰুষ আৰু ৩,১১৫ (৪৯%) মহিলা। ০ৰপৰা ৬ বছৰ বয়সৰ ভিতৰত ৭৮৮ জন লোক আছিল। খালিছা গোসাঁনীমাৰীৰ মুঠ সাক্ষৰ লোকৰ সংখ্যা আছিল ৩,৯৯৩ জন (৬ বছৰৰ জনসংখ্যাৰ ৭১.০২%)।

স্বাস্থ্যসেৱা

গোসাঁনীমাৰী ব্লক প্ৰাথমিক স্বাস্থ্য কেন্দ্ৰ, গোসাঁনীমাৰীত ৩০খন বিছনা থকা, দিনহাটা I চিডি ব্লকৰ প্ৰধান চৰকাৰী চিকিৎসালয়।

তথ্যসূত্ৰ

শ্ৰেণী:ভৌগোলিক অঞ্চল
শ্ৰেণী:ভাৰত
মহাবোধি মন্দিৰ

মহাবোধি মন্দিৰ (সংস্কৃত: महाबोधि मंदिर) বুদ্ধগয়াত অৱস্থিত এটা বৌদ্ধ মন্দিৰ। ইয়াতেই সিদ্ধাৰ্থ গৌতমে বুদ্ধত্ব লাভ কৰিছিল। বোধগয়া ভাৰতৰ বিহাৰ ৰাজ্যৰ ৰাজধানী পাটনাৰ পৰা দূৰত অৱস্থিত। মন্দিৰৰ পশ্চিম দিশে পবিত্ৰ বোধিবৃক্ষজোপা আছে। পালিশাস্ত্ৰত এই গছডালৰ নাম বোধিমণ্ড হিচাপে উল্লেখ আছে। ইয়াত থকা মঠটোৰ নাম বোধিমণ্ড বিহাৰ। মন্দিৰৰ উচ্চতম শীৰ্ষটোৰ উচ্চতা ।

বুদ্ধগয়াৰ মহাবোধি মন্দিৰ প্ৰাংগন ৪.৮৬ হেক্টৰ অঞ্চল জুৰি প্ৰসাৰিত হৈ আছে। ই ইউনেস্কোৰ বিশ্ব ঐতিহ্য তালিকাৰ (i) বিভাগত বিশেষ সাংস্কৃতিক আৰু পুৰাতাত্বিক গুৰুত্বসম্পন্ন স্থান। মহামতি অশোকে খ্ৰীষ্টপূৰ্ব তৃতীয় শতাব্দীত মন্দিৰৰ পশ্চিমত অৱস্থিত বোধি বৃক্ষটিক (Ficus religiosa) কেন্দ্ৰ কৰি এই মন্দিৰ নিৰ্মাণ কৰিছিল যদিও বৰ্তমানৰ মন্দিৰটো খ্ৰীষ্টীয় পঞ্চম আৰু ষষ্ঠ শতাব্দীৰ মধ্যবৰ্তী সময়ত নিৰ্মিত। কথিত আছে, খ্ৰীষ্টপূৰ্ব ৫৩১ত ৩৫ বছৰ বয়সত সিদ্ধাৰ্থ গৌতমে ইয়াতেই বোধি বা বুদ্ধত্ব লাভ কৰিছিল। তাৰপাছত তেখেতে বৌদ্ধ ধৰ্ম প্ৰচাৰ আৰম্ভ কৰিছিল। সেই বাবে বৌদ্ধধৰ্মৰ এই অঞ্চলটো অত্যন্ত পবিত্ৰ জ্ঞান কৰা হয়। পাছৰ বহু শতাব্দীকাল ধৰি এই মন্দিৰটো বৌদ্ধদেৱৰ সৰ্বোচ্চ মৰ্যাদাসম্পন্ন উপাসনা কেন্দ্ৰ হিচাবে চিহ্নিত হৈ আহিছে। বিশ্বৰ ভিন্ন প্ৰান্তৰৰ পৰা বৌদ্ধধৰ্মৰ লোকসকল ইয়ালৈ তীৰ্থ কৰিবলৈ আহে। ৫০ মিটাৰ উচ্চ এই মন্দিৰটো ভাৰতীয় স্থাপত্যশৈলীত নিৰ্মিত। ই "ভাৰতৰ সুবৰ্ণ যুগ" নামে পৰিচিত গুপ্ত যুগত নিৰ্মিত ভাৰত উপমহাদেশৰ প্ৰাচীনতম মন্দিৰ। সম্ৰাট অশোকৰ সময়ৰ (খ্ৰীষ্টপূৰ্ব তৃতীয় শতাব্দী) মন্দিৰৰ সূক্ষাগ্ৰ, ক্ষুদ্ৰ স্তম্ভশ্ৰেণী মন্দিৰ প্ৰাংগনৰ অভ্যন্তৰস্থ পুৰাতত্ত্ব সংগ্ৰহালয়ত সুৰক্ষিত আছে।

তথ্য সংগ্ৰহ

বাহ্যিক সংযোগ

Land Enlightenment of the Buddha
Bodhgaya News
UNESCO World Heritage
The Bodh Gaya temple controversy

শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ ধৰ্মীয় স্থান‎
শ্ৰেণী:বৌদ্ধ মন্দিৰ
ধ্ৰুপদী সংগীত

ধ্ৰুপদী সংগীত (ইংৰাজী: Classical music) বুলিলে সাধাৰণতে লোকসংগীত বা জনপ্ৰিয় সংগীত পৰম্পৰাৰ পৰা পৃথক বুলি গণ্য কৰা শিল্প সংগীতক বুজায়।

ভাৰতীয় ধ্ৰুপদী সংগীত

পশ্চিমীয়া ধ্ৰুপদী সংগীত
অষ্ট্ৰেলিয়ান ধ্ৰুপদী সংগীত
ৱাৰ্মিংহামৰ ধ্ৰুপদী সংগীত
ইটালিয়ান ধ্ৰুপদী সংগীত
ৰাছিয়ান ধ্ৰুপদী সংগীত
ক’ছ’ভৰ ধ্ৰুপদী সংগীত
স্কটলেণ্ডৰ ধ্ৰুপদী সংগীত
সংযুক্ত ৰাজ্যৰ ধ্ৰুপদী সংগীত
যুক্তৰাষ্ট্ৰ ধ্ৰুপদী সংগীত